***Αθήνα, 30 Δεκεμβρίου 2015***

**ΔΕΛΤΙΟ ΤΥΠΟΥ**

**Ο πρώην Πρόεδρος της Βουλής των Ελλήνων Δημήτρης Σιούφας** έκανε την ακόλουθη δήλωση:

«Η δήλωση του Προέδρου της Ομάδας του Ευρωπαϊκού Λαϊκού Κόμματος στο Ευρωπαϊκό Κοινοβούλιο κ. Μάνφρεντ Βέμπερ για την θέση της Ελλάδος στην συνθήκη Σένγκεν, επιστρέφεται ως απαράδεκτη. Γιατί είναι απαράδεκτο, ο κ. Βέμπερ να διολισθαίνει σε θέσεις και απόψεις, οι οποίες δεν συμβαδίζουν με την Ευρωπαϊκή παράδοση, τις θέσεις του ΕΛΚ και την Ευρωπαϊκή Ιδέα. Καταγγέλλουμε την θέση αυτή του κ. Βέμπερ και ζητούμε την άμεση ανάκλησή της. Ο σεβασμός και η αλληλεγγύη προς την διαχρονική συμβολή και τις θυσίες του Ελληνικού Λαού αποτελούν υποχρέωση των Ευρωπαίων αξιωματούχων.

**Δυστυχώς στη σημερινή Ευρώπη, αλλού τα προβλήματα είναι οικονομικά και αλλού τα προβλήματα είναι ιστορικής γνώσης και πολιτικής επάρκειας**».